અમદાવાદ: શહેરનાં ગોમતીપુર વિસ્તારમાં મરિયમ બીબી ચાલી પાસે ગત બપોરે થયેલા પથ્થરમારાની ઘટનામાં પોલીસે નવ અારોપીની ધરપકડ કરી છે. અા ઘટનામાં પાંચથી છ લોકોને ઇજા થઈ હતી. પોલીસે સામ સામે ફરિયાદ લઈ રાયોટિંગનો ગુનો નોંધી તપાસ શરૂ કરી છે. ગઈકાલે ગોમતીપુર મરિયમ બીબી ચાર રસ્તા નજીક એક મુસ્લિમ પરિવારને ત્યાં પ્રસંગ હતો જેથી જમણવાર માટે ત્યાં રસોઈ બની રહી હતી. દરમિયાનમાં સિલ્વર મિલના મેદાનમાંથી કેટલાક જુગારી અને દારૂડિયાઅો ત્યાં અાવી બોલાચાલી કરવા લાગ્યા હતા.